ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 				Miroslav 
Priezvisko:			MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:				Belgicko
Mesto:				Brussels
Termín:			19. – 20. január 2011
Prijímajúca organizácia:  	RUROPEAN COMMISSION
Directorate of Education and Culture
Sport Unit
Adresa:			MADO 08/SDR
Madou Tour
BRUSSELS
Belgicko
Účel cesty:			6. ZASADNUTIE PRACOVNEJ SKUPINY PRE ANTIDOPING  (WGAD)
Spôsob financovania: 		ZPC bola plne financovaná z rozpočtu Antidopingovej agentúry SR

3.	RÁMCOVÝ PROGRAM POBYTU

Dátum/ čas:			20. január 2011 / 09.00 - 18.00 hod. 
Navštívená organizácia:	European Commission
Kontaktované osoby:		- členovia Pracovnej skupiny pre antidoping 
  /prizvaných   celkom 20/
				- pracovníci sekretariátu Oddelenia športu, DG EAC /3/
Kontaktné adresy:		adresár / členské krajiny Európskej únie

4.	PRIEBEH ROKOVANÍ

Zahraničná  pracovná cesta  sa  uskutočnila na báze Európskej komisie, v ktorej pôsobí Slovenská republika ako členská krajina EU. Pracovný program bol traktovaný v nasledovných kľúčových tématických celkov:

AD – 	01	ÚVOD A SÚHRNNÁ AKTUALIZÁCIA
Pracovné zasadnutie otvoril a rokovanie viedol  p. Michal Krejza, vedúci oddelenia športu, DG EAC. Rokovanie sa konalo za účasti celkom zástupcov 20 krajín EU (AT, BE, CY, DE, DK, ES, FI, FR, GR, IT, LV, LT, LU, NL, PL, PT, SK, SE, SI, UK), zástupcov Rady Európy a CAHAMA, Komisie športovcov EU a Európskeho olympijského výboru.

AD – 	02	AKTUALIZÁCIA PREDSEDAJÚCICH KRAJÍN
	Zástupcovia BE a HU predniesli aktualizáciu pracovných zasadnutí na úrovni EU. Prezident CAHAMA informoval plénum o spolupráci RE, WADA a EU na platforme antidopingu, smerovanej predovšetkým k výraznejšiemu zastúpeniu krajín EU v Nadačnom predsedníctve WADA. Predsedajúci upriamil pozornosť na potrebu pragmatického riešenia kľúčových problémov pri akceptácii kompetencií jednotlivých pracovných komisií a štruktúr.  

AD – 	03	AKTUALIZÁCIA RADY EURÓPY
	Vedúci sekreteriátu Divízie dohovorov v športe RE p. Markus Adelsbach predniesol odpočet aktivít na báze Dohovoru proti dopingu RE, jej Monitorovacej skupiny a pracovnej skupiny CAHAMA (  Zoznam zakázaných látok 2011, problematiku terapeutických výnimiek a ochrany osobných údajov,  ako  aj  problematiku zastúpenia  RE v Nadačnom  predsedníctve  WADA na obdobie 2011 – 2012).  

AD – 	04	VYŽIADANÉ STANOVISKÁ K STATUSU POZOROVATEĽA
	Boli odprezentované dve vyžiadané stanoviská doručené Európskou asociáciou zdravia a fitnes a Svetovou antidopingovou agentúrou. Obe vyjadrili súhlasný postoj k spolupráci s WGAD ako vhodnej platformy pre riešenie antidopingu v Európe a podľa aktuálnej dispozície budú prizvaní na následné zasadnutia.  

AD – 	05	KOMUNIKÁCIA KOMISIE K ŠPORTU
	Šport je dôležitou súčasťou života a má svoje nezastupiteľné postavenie a poslanie. Európska komisia v komunikácii s Európskym parlamentom, Európskym ekonomickým a sociálnym výborom a Európskym regionálnym výborom, ale aj s ostatnými vládnymi a mimovládnimi organizáciami a inštitúciami sa snaží o zachovanie športu, jeho princípov, ochrany zdravia športovcov vrátane ochrany pred dopingom. Prioritne je dôležité, aby členské krajiny mali vytvorenú dostatočnú reguláciu pre boj proti dopingu v politickom, sociálnom a športovom systéme. Pri rešpektovaní ľudských práv, ale s ohľadom na naplnenie poslania športu je nevyhnutné, aby to bola práve jednotná antidopingová regulácia, ktorá zachová rozvoj integrity šúťaženia, rovnosť príležitosti a rešpektovanie amatérskych ako aj profesionálnych záujmov jednotlivých sociálnych skupín.

AD – 	06	PREHĽAD SVETOVÉHO ANTIDOPINGOVÉHO KÓDEXU
	Východiskovým dokumentom pre antidoping je Svetový antidopingový kódex. EC pri akceptovaní kódexu smeruje svoje aktivity na zabezpečenie transferu východiskových princípov do jednotlivých oblastí, ktoré zásadne vplývajú na reguláciu v rozsahu kompetencií a kľúčového záujmu EU (ochrana osobných údajov a monitoring pobytu športovcov, zoznam zakázaných látok, ľudské práva a sloboda). Následne p. Markus Adelsbach predniesol zámer participácie  Monitorovacej skupiny Dohovoru proti dopingu RE nadväzného na revíziu Svetového antidopingového kódexu v horizonte roku 2015.

AD – 	07	KRIMINALIZÁCIA V OBCHODE S DOPINGOVÝMI LÁTKAMI
	Obchodovanie s dopingovými látkami ďaleko presahuje len samotný rámec športu, je to celospoločenský problém. Mnohé krajiny túto oblasť nemajú nijako regulovanú vrátane Slovenska. Okrem výchovného a informačného pôsobenia relevantných športových (národné a medzinárodné športové organizácie), vládnych a mimovládnych organizácii ( WADA,  NADOs, športové lekárstvo), je nevyhnutný aj vstup EC v celku, ako aj prejav individuálnych členských krajín. Nadväzne na problematiku prezentoval p. McNamee (College of Human and Health Sciences, Swansea University Prifysgol Abertawe) základné východiská kriminálnych aspektov spojených s dopingovými látkami, vrátane potreby regulácie tejto oblasti sociálneho správania spoločnosti s ohľadom na rôznosť a rôznorodosť cieľových skupín a v kooperácii všetkých zložiek spoločenskej regulácie  ( NADOs, polícia, colnica, škola, športové organizácie, amatérsky a profesionálny šport, štátne a súkromné bezpečnostné zložky ).

AD – 	08	OZNAČOVANIE VYBRANÝCH FARMACEUTICKÝCH PRODUKTOV
	Boj proti dopingu je efektívnejší ak sú dostatočne nastavené pravidlá všeobecnej spoločenskej regulácie. Do tohto rámca spadá aj vývoj a výroba liečivých prípravkov a možnosť relevantnej regulácie, vrátane nastavenia povinnosti exaktného označovania vybraných farmaceutických produktov s ohľadom na prítomnosť zakázaných látok s dopingovým účinkom, a to principiálne alebo len v zúženom rozsahu (anabolické látky a látky s anabolickým účinkom). Rakúsko a Nemecko majú predmetnú povinnosť legislatívne riešenú (Zákon o športe a Zákon o lieku). EU krajiny majú možnosť nastaviť túto povinnosť v svojej vlastnej kompetencii, avšak s ohľadom na malý rozsah tejto povinnosti prezentovaný AT a DE zatiaľ EC neuvažuje o systémovom riešení. FR prezentovalo potrebu označovania doplnkov výživy z pohľadu obsahu dopingových látok. Za účelom možnej aplikácie princípu označovania vybraných produktov spracuje AT a DE sumarizáciu predmetnného označovania a predloží ju na rokovanie športových riaditeľov EU. 

 AD – 	09	OCHRANA ÚDAJOV
	Ochrana údajov obyvateľov EU je riešená dvoma dominantnými líniami. Prvou základnou líniou je predmetná legislatíva každej členskej krajiny, ktorá je v princípe veľmi podobná a súladná. Druhou líniou je EU smernica 95/46/EC z 24. októbra 1995. Pre tento účel sa EC podieľa na ich aktualizácií z pohľadu antidopingu a s ohľadom na zavedenie Svetového antidopingového kódexu WADA a jeho noriem do športovej praxe, v spolupráci a v rozsahu spoločných priorít Monitorovacej skupiny Dohovoru proti dopingu Rady Európy,  UNESCO a expresia na Medzinárodnej norme pre ochranu osobných údajov WADA (osobné údaje o športovcoch, miesto pobytu, proporcionalita informácií, senzitívne informácie, prenos údajom mimo EU).  Progres nastal v nastavení presných oblastí záujmu a skupín osobných údajov a časových intervalov nakladania s nimi, rozsah počtu športovcov zaradených do systému monitorovania pobytu (whereabouts). Doteraz však nenastala žiadna podstatná zmena v problematike presunu a nakladania s údajmi mimo EU a to dominantne do Kanady. Osobitnou skupinou informácií je súbor údajov súvisiacich s menežmentom výsledkov a spolupráca v tejto oblasti medzi EU-NADOs a WADA, kde sú už iniciované spoločné rokovania. Zástupca EU športovcov predniesol aktualizáciu a právne aspekty informácii o pobyte športovcov, ktoré sa stávajú súčasťou pravidiel výkonu športu aj na profesionálnej báze. 
Zástupca CAHAMA p. Peter de Clerk komentoval aktuálny stav a východiská spolupráce s  WADA,  predovšetkým za účelom riešenia nezrovnalostí v Medzinárodnej norme pre ochranu súkromných a osobných údajov WADA, na báze  akceptácie istého rámca príslušných národných legislatív upravujúcich nakladanie s osobnými údajmi a ich súlad s touto normou. Dochádza k zosúladeniu predmetnej normy do whereabouts, TUE, manažmentu výsledkov, pas športovca, kompetencie a oprávnenia zúčastnených strán, a pod. 
Situáciu s používaním systému ADAMS prezentoval p. Michal Petrov /CY/. Z EU odpovedalo celkom 11 krajín, z toho 7 krajín aktuálne participujúcich na pre prenose základného súboru údajov (osobné údaje, údaje o pobyte, menežment výsledkov, TUEs, nie genetické informácie, príjem informácii) na báze zmluvy s WADA pre užívanie ADAMS. Používanie údajov o mladistvých je 
v rovnakom režime ako športovcov plnoletých. 
Napriek zásadným zmenám v otázke súladnosti pravidiel pre ochranu osobných údajov medzi EU a WADA aktuálne však EC ešte stále generálne neodporúča používanie systému ADAMS, ale necháva možnosť postupovať v zmysle platnej legislatívy jednotlivých krajín.

AD – 	10	DOPING V AMATÉRSKOM ŠPORTE A FITNES
	 Boji proti dopingu v športe je v oblasti vrcholového športu riešený a principiálne 
dobre zabezpečený. Oblasť amatérskeho športu a fitness však s ohľadom na množstvo hlásení 
o použití dopingových látok a ich absolútny výskyt je riešená len minimálne a len málo krajín má 
aj adekvátnu legislatívu. EC v snahe napomôcť zvýšiť celkovú informovanosť a eliminovať 
možnosť používania predovšetkým anabolických látok a látok s anabolickým účinkom, v rámci 
prípravného obdobia v roku 2010 schválila celkom 12 multilaterálnych projektov, ktoré budú 
subvencované z prostriedkov EU ( príloha / zoznam obdržanej dokumentácie).

AD – 	11	NÁSLEDNÉ ZASADNUTIE WGAD  
	Následné riadne zasadnutie WGAD sa uskutočí v Brussels dňa 23. júna 2011.
 
5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	na báze Lisabonskej zmluvy sa podielať na prezentovaní súhlasnej účasti SR na kreovaní spoločnej európskej politiky v oblasti antidopingu, vrátane relevantného smerovania štátnej starostlivosti o šport,
- 	zabezpečovať priebežný a efektívny transfer dohodnutých spoločných postupov a odporúčaní EC v podmienkach riadiacej praxe a v rámci legislatívneho procesu a riešenia oblasti  antidopingu, 
-  	uplatňovať v riadiacej praxi programový dokument „Rozvoj európskeho rozmeru v športe“ /Brussels, 18.1.2011, COM(2011) 12 final        

B/	 pre Antidopingovú agentúru SR

-	skvalitňovať profesionálny rozmer a odbornú garanciu v oblasti antidopingu v spolupráci s ústrednými orgánmi štátnej správy a inštitúciami participujúcimi na správe a riadení športu,   
- 	participovať na priebežnej aktualizácii legislatívneho procesu v oblasti antidopingu na báze Bielej knihy v športe, Lisabonskej zmluvy a ostatných medzinárodných zmlúv a dohovorov,
-	popularizovať poslanie a úlohu národnej antidopingovej organizácie a profesionálny výkon antidopingových opatrení na báze ADA SR, ako profilujúcej inštitúcie a koordinátora plnenia medzinárodných záväzkov,
-	napomôcť popularizácii poznatkov o zakázaných látkach a ich možného výskytu v doplnkoch výživy v distribučnej sieti,
-      	priebežne aktualizovať a uplatňovať poznatky a odporúčania EC pri používaní systému ADAMS, s ohľadom na aktuálnu národnú legislatívu pre ochranu osobných údajov.

           
6.	ZOZNAM OBDRŽANEJ DOKUMENTÁCIE

1/ 	
European Commission (EC)
Working Group on Anti-Doping – 6th meeting – 20 January 2011
Education and Culture
Youth and Sport
Draft Agenda
 
2/ 	
European Commission (EC)
Working Group on Anti-Doping – 6th meeting – 20 January 2011
Education and Culture
Youth and Sport
Request for Observer status: European Health and Fitness Assotiation (EHFA)
3/ 	
European Commission (EC)
Working Group on Anti-Doping – 6th meeting – 20 January 2011
Education and Culture
Youth and Sport
Request for Observer status: World Anti-Doping Agency (WADA)

4/ 	
European Commission (EC)
Brussels, 18.1.2011
COM(2011) 12 final
Communication from the Commission to the European Parliament, The Council, The European Economic  ans Social Committee and The Committee of the Regions
Developing the European Dimension in Sport

5/ 	
European Commission (EC)
Working Group on Anti-Doping – 6th meeting – 20 January 2011
Education and Culture
Youth and Sport
Additional questionaire on data transfer („Questionaire BIS“)

6/ 	
European Commission (EC)
Working Group on Anti-Doping – 6th meeting – 20 January 2011
Education and Culture
Youth and Sport
Doping in amateur sport and fitness: projects selected under call for proposals (EAC/22/2010)(2010 Call for Proposals the field on sport)

7/ 	
College of Human and Health Sciences
Swansea University Prifysgol Abertawe
Prof M j McNamee
EPOCH Work package 7
Sport enhancement

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

7.	PRÍNOS 

Poznatky z pracovných stetnutí predstavujú progresívnu a vysoko efektívnu koordinačnú, informačnú a dokumentačnú bázu pre rozvoj antidopingu v krajinách EU. Predmetná komunikácia a poznatky sú priebežne uplatňované v rámci Národného antidopingového programu a využité v bezprostrednej riadiacej praxi, v legislatívnom procese, v antidopingovej regulácii, v domácej a medzinárodnej spolupráci, ako aj pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, 
jej východiská budú priebežne prezentované na pracovných stretnutiach zameraných 
na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 21. január 2011

Vypracoval: 	Miroslav MOTYČÍK

	Schválil:	Eugen JURZYCA